بغداد هي مكاني الي انتميله والي قلبي يحنله
..
اسمي زهراء جعفر
وعمري 25 سنة وموظفة .. شاركت بالمهرجان لان احب الاجواء الي اشوفها كل سنة بالمهرجان من جنت احضر
بس هالسنة حبيت اكون احد متطوعي المهرجان وانضم الهم لاول مرة لان احب الاجواء الايجابية الي يحسسون الناس بيها ويملون الحياة بيها و لان هالمهرجان يتلائم وية افكاري وطموحاتي
لهذا شاركت بفريق الشراكات .. كلش حابة المهرجان واحلى شي صارلي هالسنة
تعرفت عالمهرجان من السوشل ميديا وبحثت عنه اكثر وحبيت فكرتة ومن شاركت كلش استفاديت من كل النواحي وكسبت علاقات جداً حلوة لهذا انصح كل انسان انو يشارك بالمهرجان .. واتأمل انو يصير اكو تفائل اكثر بالحياة و بعملنا بالمهرجان نكون ساعدنة بنشر التفاؤل
احب كل الناس انو تؤمن بفكرة السلام مثل ما احنه مؤمنين بيها
اما بغداد فهي المكان الي انتمي الة والي قلبي يحنلة فما اتمنى شي لبغداد بس اتمنى ترتاح وتتطور واهلها يحافظون عليها
IQPeace Media Team 2018